

PROJEKTS uz 30.10.2024.

vēlamais datums izskatīšanai: Finanšu komitejā - 20.11.2024.

domē: 28.11.2024.

sagatavotājs un ziņotājs: D. Čūriška

 LĒMUMS

Ādažos, Ādažu novadā

2024. gada 28. novembrī **Nr.**«DOKREGNUMURS»

**Par pašvaldībai piekrītošo rezerves zemes fonda zemes vienību uzņemšanu bilancē**

Ādažu novada pašvaldības dome izskatīja Valsts zemes dienesta (turpmāk – Dienests) 01.10.2024. sagatavoto Nekustamā īpašuma valsts kadastra informācijas sistēmas (turpmāk – kadastrs) datu pārskatu gada inventarizācijas veikšanai Nr. 2-04/412 (02.10.2024. reģ. Nr. [ĀNP/1-11-1/24/5085](https://dvs-adazi.namejs.lv/Documents/Update/1308440)  (turpmāk – pārskats)), kas sagatavots atbilstoši Ministru kabineta 24.07.2018. noteikumu Nr. 439 “Nekustamā īpašuma valsts kadastra informācijas pieprasīšanas un izsniegšanas kārtība” 60. punktam.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Pārskata datnē “pašvaldība\_zemes\_vienibas” ir atlasītas pašvaldības īpašumā, tiesiskajā valdījumā vai lietojumā esošās zemes vienības, kā arī zemes vienības, kas atrodas pašvaldības administratīvajā teritorijā un kurām nav reģistrēts kadastra subjekts, bet zemes vienības statuss ir “44 rezerves zemes fonds” un “45 valsts īpašumā uz likuma pamata”.
2. Zemes pārvaldības likums noteic:
	1. 17.panta pirmā daļa - rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda;
	2. 17.panta piektā daļa - valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās;
	3. 17.panta sestā daļa - šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība. Līdz brīdim, kad zemes gabals ir ierakstīts zemesgrāmatā uz pašvaldības vārda, Ministru kabinets var izdot rīkojumu par šā zemes gabala piekritību valstij, ja tas nepieciešams valsts pārvaldes funkciju īstenošanai.
3. Pamatojoties uz likuma “Par zemes reformas pabeigšanu lauku apvidos” 5. pantu, Ministru kabinets 09.09.2015. ir izdevis rīkojumu Nr. 530 “Par zemes reformas pabeigšanu Carnikavas novada lauku apvidū” un rīkojumu Nr. 531 “Par zemes reformas pabeigšanu Ādažu novada lauku apvidū”.
4. Valsts zemes dienesta publicētie rezerves zemes fondā ieskaitītās un īpašuma tiesību atjaunošanai neizmantotās zemes saraksti ir izvērtēti atbilstoši Zemes pārvaldības likuma 17. panta piektajai un sestajai daļai: Ādažu pagasta saraksts - 04.04.2016. un Carnikavas pagasta saraksts - 14.09.2017.
5. Ministru kabineta 13.02.2018. noteikumu Nr. 87 “Grāmatvedības uzskaites kārtība budžeta iestādēs” 13. punkts noteic, ka budžeta iestādes uzskaita visus to īpašumā, valdījumā un turējumā esošos un piekrītošos ilgtermiņa ieguldījumus, apgrozāmos līdzekļus un saistības saskaņā ar attaisnojuma dokumentiem un darījuma ekonomisko būtību.
6. Pārskatā novada administratīvajā teritorijā konstatētas kopā 13 zemes vienības ar kadastrā reģistrētu zemes vienības statusu “44 rezerves zemes fonds”. Saskaņā ar pašvaldības Centrālās pārvaldes Grāmatvedības nodaļas sniegtajām ziņām pašvaldības bilancē jāuzņem 6 Ādažu pagasta teritorijā esošas zemes vienības ar kadastra apzīmējumiem: 80440010047, 80440010048, 80440010054, 80440030315, 80440140139 un 80440140140. Pārskatā iekļautās 7 zemes vienības Carnikavas pagastā ar kadastra apzīmējumiem: 80520010094, 80520070781, 80520070782, 80520022467, 80520030713, 80520022470 un 80520030496 jau iepriekš ir uzņemtas pašvaldības bilancē.
7. No Zemes pārvaldības likuma un Ministru kabineta 13.02.2018. noteikumu Nr. 87 normām izriet, ka pašvaldībai, kā budžeta iestādei, ir jāuzskaita, uzņemot bilancē, visa tās valdījumā esošā manta, tai skaitā, arī pašvaldībai piekrītošas zemes vienības, kuru statuss kadastrā ir “44 rezerves zemes fonds”.

Pamatojoties uz iepriekš minēto un Zemes pārvaldības likuma 17. panta sesto daļu, Pašvaldību likuma 10. panta pirmās daļas 21. punktu un 73. panta ceturto daļu, Ministru kabineta 13.02.2018. noteikumu Nr. 87 “Grāmatvedības uzskaites kārtība budžeta iestādēs” 13. punktu, kā arī domes Finanšu komitejas 20.11.2024. atzinumu, Ādažu novada pašvaldības dome

**NOLEMJ:**

1. Uzņemt Ādažu novada pašvaldības 2024. gada bilancē pašvaldībai piekrītošās 6 (sešas) zemes vienības Ādažu pagastā ar kadastra apzīmējumiem: 80440010047, 80440010048, 80440010054, 80440030315, 80440140139 un 80440140140 (zemes vienību saraksts – 1. pielikums, zemes vienību atrašanās vietu shēmas – 2. pielikums).
2. Pašvaldības Centrālās pārvaldes Grāmatvedības nodaļai 10 (desmit) darba dienu laikā, skaitot no šī lēmuma pieņemšanas dienas, veikt darbības lēmuma 1. punkta izpildei.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@: GRN, IDRV

Diāna Čūriška, t. 28615546